Urcând spre "capitaliști", la Suceava nimic nu se pierde totul se transformă, iar schimbarea e ca la Caragiale. "Să schimbăm primesc, fără să se modifice nimic sau să se modifice pe ici pe colo prin părțile esențiale fără să se schimbe nimic, primesc". Cu tot cu protestele organizate de Simion pe banii celor mulți, Gheorghe Flutur va mai lua un mandat la șefia Consiliului Județean. Aici, la fel ca la Iași, de când au plecat greii de la vârful PSD, organizația e cam în derivă. La Primăria Suceava e clar că mai "stă" o dată Ion Lungu, că doar oamenii s-au învățat cu el. Omul chiar a făcut prin Suceava și o schimbare de dragul schimbării parcă ar fi anapoda. Că se recunoaște ori se ascunde adevărul, e bine de spus că județul Suceava chiar s-a dezvoltat în epoca Flutur. Când Suceava avea în lucru 8 drumuri județene de peste 100 de kilometri bucata, prin fonduri europene, la Iași dacă era un astfel de proiect în derulare. Aici se "pliază" treaba cu Cezarul. Dacă Flutur a făcut pentru județ de ce să fie dat deoparte? Doar de dragul schimbării? Ori că așa vrea Simion?